Univerza v Ljubljani, Akademija za likovno umetnost in oblikovanje

Otvoritev stenske poslikave All Tomorrow’s Songs
2025-10-16 17:00 - 18:00 (Europe/Ljubljana) | EC, Erjavčeva 23, Ljubljana, 1000, Slovenia
V četrtek, 16. oktobra 2025, ob 17.00, Akademija za likovno umetnost in oblikovanje (UL ALUO) in sodobni umetnik JAŠA (Mrevlje-Pollak) vabita na otvoritev umetnikovega novega avtorskega projekta, stenske poslikave z naslovom All Tomorrow’s Songs na vzhodni steni UL ALUO na Erjavčevi 23, ki jo je ustvaril v sodelovanju z dvema podiplomskima študentoma slikarstva na UL ALUO in s tremi študenti z Accademia di Belle Arti di Venezia.

Predavanje/delavnica: MATERIA | ples umetniških praks
2025-10-13 11:00 - 14:00 | EC, Velika predavalnica, Erjavčeva 23, Ljubljana, 1000, Slovenia
Akademija za likovno umetnost in oblikovanje (UL ALUO) vabi na 3-urno predavanje/delavnico z Ann Papoulis, ameriško uprizoritveno in vizualno umetnico, ki jo Oddelek za slikarstvo gosti v okviru programa Erasmus+. Dogodek se bo odvil v ponedeljek, 13. oktobra 2025, med 11. in 14. uro, v veliki predavalnici na Erjavčevi 23 (3. nadstropje).
Udeleženci naj s seboj prinesejo blok in risalo.

Ann Papoulis bo v času gostovanja na voljo tudi za individualne konzultacije v ateljejih na Erjavčevi: v torek in sredo, 14. in 15. oktobra, med 10. in 13. uro (v primeru velikega interesa tudi v četrtek in petek). Študentke in študenti ste vabljeni, da se vpišete v urnik konzultacij, ki je na voljo na oglasni deski na Erjavčevi (poleg knjižnice) ali pa pišete na mail: Ziga.Kariz@aluo.uni-lj.si

4. AGRFT festival: projekcija študijskih filmov UL ALUO
2025-10-03 19:30 - 21:00 | UL AGRFT, Aškerčeva 5, Ljubljana, 1000, Slovenia
Med 30. septembrom in 5. oktobrom 2025 se odvija 4. AGRFT festival v organizaciji Akademije za gledališče, radio, film in televizijo (UL AGRFT). V programu sodeluje tudi UL ALUO, s projekcijo Študijski filmi ALUO, ki bo na sporedu v petek, 3. oktobra, ob 19.30 (v Kinodvorani AGRFT na Aškerčevi 5), ter z razstavo AGRFT x ALUO/Drugi pogled: Festival skozi fotografski spomin, ki je na ogled do 5. oktobra (v pritličju UL AGRFT na Aškerčevi 5).
Brezplačno vstopnico za projekcijo si rezervirate TUKAJ.

Pozdrav brucem 2025
2025-10-01 16:00 - 20:00 | Kongresni trg, Kongresni trg, Ljubljana, 1000, Slovenia
Univerza v Ljubljani (UL) skupaj s Študentskim svetom UL (ŠS UL) za brucke in bruce tudi letos, v sredo, 1. oktobra, med 16. in 20. uro, pripravlja tradicionalni dogodek Pozdrav bruckam in brucem. Za glasbeni program bosta letos poskrbeli skupini Jet Black Diamonds in Koala Voice.

Slavnostni skupni sprejem bruck in brucev UL ALUO 2025
2025-10-01 12:00 - 14:00
Draga brucka, dragi bruc!
V sredo, 1. oktobra 2025, ob 12.00, te vabimo na SLAVNOSTNI SPREJEM VSEH BRUCK IN BRUCEV UL ALUO, ki bo potekal na Akademiji za likovno umetnost in oblikovanje (UL ALUO) na Dolenjski cesti 83, v predavalnici 112.
Vaš prvi študijski dan se bo sicer začel že pred tem, z dopoldanskimi sprejemi na lokacijah posameznih študijskih programov:

Kiparstvo: ob 10.00 na Erjavčevi cesti 23 (pritličje);
Slikarstvo: ob 10.00 na Erjavčevi cesti 23 (1. nadstropje);
Konserviranje in restavriranje likovnih del: ob 10.00 na Tobačni ulici 5 (klet);
Video, animacija in novi mediji: ob 10.00 na Tobačni ulici 5 (1. nadstropje);
Industrijsko in unikatno oblikovanje: ob 11.00 na Dolenjski cesti 83 (seminar IO, vhod iz atrija);
Oblikovanje vizualnih komunikacij: ob 11.00 na Dolenjski cesti 83 (predavalnica 111).

Predavanja in druge študijske obveznosti po urniku pa brucem na prvi študijski dan odpadejo.

Odprtje razstave Marjan Šorli in udomačena arhitektura
2025-09-30 19:00 - 20:00 | MAO, Grad Fužine, Rusjanov trg 7, Ljubljana, 1000, Slovenia
V torek, 30. septembra 2025, ob 19.00, skupaj z Muzejem za arhitekturo in oblikovanje (MAO) in Fakulteto za arhitekturo (UL FA) vabimo na odprtje razstave Marjan Šorli in udomačena arhitektura, prvo v novi seriji razstav Predogled, ki zbirko MAO z inovativnim pristopom odpirajo in predstavljajo javnosti.
Interpretativne izrise načrtov Šorlijeve arhitekture in modele so na podlagi analiz in terenskega dela izdelali študentke in študenti UL FA in UL ALUO.

6. znanstvena konferenca Katedre za teoretske vede UL ALUO
2025-09-24 | Tobačna, predavalnica 3, Tobačna 5, Ljubljana, 1000, Slovenia
Katedra za teoretične vede Akademije za likovno umetnost in oblikovanje (UL ALUO) bo 24. septembra 2025 v Ljubljani organizirala šesto znanstveno konferenco, ki bo letos prvič tudi mednarodna, z naslovom “Med ekoagitpropom in estetizacijo okoljske etike?: vloga likovnih praks v tematizaciji okoljskih in podnebnih sprememb”.
Več na: https://www.aluo.uni-lj.si/objava/odprte-prijave-za-6-znanstveno-konferenco-katedre-za-teoretske-vede-ul-aluo/

Zaključna konferenca projektov ULTRA 3.01 in ULTRA 6.06 | Kako vplivata učilnica in način poučevanja na študente?
2025-09-23 | UL PEF, Kardeljeva ploščad 16, Ljubljana, 1000, Slovenia
Vljudno vabimo na zaključno konferenco projektov ULTRA 3.01 in ULTRA 6.06 z naslovom Kako vplivata učilnica in način poučevanja na študente? Vpliv okolja na počutje študentov in poučevanje z umetniško izkušnjo in oblikovalskimi pristopi na tehniških fakultetah.
Potekala bo 23. septembra 2025, z začetkom ob 9.00, na Pedagoški fakulteti (UL PEF), Kardeljeva ploščad 16, Ljubljana.

Prebujanje upanja: simpozij in 5. mednarodna poletna šola Design+Science
2025-09-18 - 2025-09-22 | EPIC – Interpretacijski center, Kolodvorska pot 10, Nova Gorica, 5000, Slovenia
Med 18. do 22. septembrom 2025 se bo v Novi Gorici odvila peta izdaja mednarodne poletne šole Design+Science, ki jo Univerza v Ljubljani, Akademija za likovno umetnost in oblikovanje (UL ALUO), organizira v sodelovanju s Kulturno izobraževalnim društvom PiNA, Muzejem za arhitekturo in oblikovanje (MAO), Oddelkom za oblikovanje vizualnih komunikacij Umetniške akademije v Splitu in Inštitutom Joanneum Univerze uporabnih znanosti v Gradcu.
Letošnja Design+Science se bo začela s simpozijem Reclaiming Hope, ki bo potekal 18. in 19. septembra, potem pa nadaljevala s 3-dnevnim programom poletne šole. Tako simpozij kot poletna šola sta del programa Evropske prestolnice kulture GO! 2025.

Delavnica ilustracije z motivom botanike v litografski tehniki
2025-09-15 10:00 - 2025-09-18 14:00 | DC, Dolenjska cesta 83, Ljubljana, Slovenija
Akademija za likovno umetnost in oblikovanje (UL ALUO) vabi še na zadnjo letošnjo poletno delavnico, štiridnevno praktično delavnico spoznavanja zgodovinske in sodobne prakse ilustracije z motivom botanike ter že skoraj pozabljene tradicionalne grafične tehnike – litografije.
Delavnica bo potekala med 15. in 18. septembrom 2025 v prostorih UL ALUO na Dolenjski cesti 83, zaključila pa se bo z razstavo nastalih del udeleženk in udeležencev v Botaničnem vrtu Univerze v Ljubljani.
VEČ INFORMACIJ: https://www.aluo.uni-lj.si/poletne-delavnice/delavnica-ilustracije-z-motivom-botanike-v-litografski-tehniki/

Zadnji dan razstave Oddelka za kiparstvo v Arboretumu Volčji Potok 2025
2025-09-14 | Arboretum Volčji Potok, Volčji Potok 3, Radomlje, 1235, Slovenia
Oddelek za kiparstvo UL ALUO ob zaključku študijskega leta tradicionalno gostuje v Arboretumu Volčji Potok. Letošnja razstava je v Galeriji Janeza Boljke na ogled do 14. septembra 2025.

Zadnji dan razstave ZINE ČITALNICA: Tubugun
2025-09-06 | DobraVaga, Adamič-Lundrovo nabrežje 5, Ljubljana, 1000, Slovenia
Do 6. septembra 2026 je v galeriji DobraVaga na ogled razstava ZINE ČITALNICA: Tubugun, predstavitev skupinskega zina študentk in študentov ilustracije UL ALUO. Vstop prost.

Odprtje razstave Paul Nurse: Kaj je življenje? na IEDC - Poslovni šoli Bled
2025-08-27 | IEDC – Poslovna šola Bled, Prešernova cesta 33, Bled, 4260, Slovenia
Razstava podiplomskih študentk in študentov smeri Ilustracija na Akademiji za likovno umetnost in oblikovanje (UL ALUO), ki je bila prvotno predstavljena v Galeriji UL na rektoratu Univerze v Ljubljani maja letos, bo od 27. avgusta dalje na ogled še na IEDC – Poslovni šoli Bled. Izhodišče razstave sta deli Nobelovega nagrajenca Paula Nursa, ki v avgustu prihaja v Slovenijo na povabilo farmacevtske družbe Lek d. d.
Razstavljena študentska dela s področja stvarne ilustracije so nastala na osnovi knjige Paula Nursa z naslovom Kaj je življenje? / What is Life? Pri projektu so sodelovali študenti in študentke drugega letnika podiplomskega študija ilustracije. Osnovno vodilo pri njihovem ustvarjanju je bilo, kako na razumljiv način predstaviti kompleksne ideje znanosti skozi različne tipe stvarne ilustracije. V ustvarjalnem procesu so pod mentorstvom doc. mag. Marije Nabernik tako nastale diorame, konceptualne in znanstvene ilustracije.
Razstavo dopolnjujejo dela študentov in študentk prvega letnika podiplomskega študija Ilustracije s področja domišljijske ilustracije. Izhodišče za njihovo ustvarjanje je predstavljala osebna zgodba Paula Nursa z naslovom Razpravljanje o družinskih drevesih v šoli je lahko nevarno / Discussing Family Trees in School Can Be Dangerous. Če je temeljni gradnik življenja v knjigi Kaj je življenje? celica, je v tej pripovedi osnovni gradnik človekovega življenja družina. Pripoved so pod mentorstvom doc. Suzi Bricelj interpretirali skozi serijo ilustracij in jo skupaj z besedilom predstavili v obliki avtorskih knjig. Skozi projekte obravnavajo vprašanja družbenih norm, drugačnosti in stigmatizacije posameznika v družbi ter prikažejo možnosti uspešnih poti pri iskanju osebne identitete.

Na sliki: delo z razstave Paul Nurse: Kaj je življenje? Avtor: Matevž Bervar.

Ajkec in razpoka do baroka 2025 - avgustovski termin
2025-08-25 08:30 - 2025-08-29 15:30 | UL ALUO, Oddelek za restavratorstvo, Tobačna 5, Ljubljana, 1000, Slovenia
Akademija za likovno umetnost in oblikovanje (UL ALUO) v času poletnih počitnic ponovno vabi na nove dogodivščine z Ajkcem, drobnim pajkcem, ki otrokom že 25 let pomaga odkrivati skrivnosti umetnosti in konservatorstva. Tokrat bomo raziskovali obdobje baroka, njegove likovne značilnosti, tehnologijo nastajanja umetnin ter vzroke za njihovo propadanje.
Drugi letošnji termin (prvi se je odvil julija) enotedenske, tehnološko obarvane likovne delavnice za osnovnošolce z naslovom Ajkec in razpoka do baroka se bo odvil med 25. in 29. avgustom 2025, v prostorih UL ALUO na Tobačni 5, PRIJAVE so še odprte!

PROGRAM
Vsaka od delavnic bo potekala od ponedeljka do petka, od 8:00 do 16.30.
Udeleženci bodo zaradi tehnoloških zakonitosti isti izdelek izdelovali več dni, zato je zaželena prisotnost vseh pet dni.
Mogoč bo prihod ob 8.00, otroci pa bodo lahko počakali na svoje starše do 16.30.

8.00-8.30 Prihod otrok.
10.00-10.30 Malica.
13.00-14.00 Kosilo.
15.00-16.30 Varstvo in družabne aktivnosti. Prevzem otrok.

>>Več informacij

Odprtje razstave ZINE ČITALNICA: Tubugun
2025-08-05 19:00 - 20:00 | DobraVaga, Adamič-Lundrovo nabrežje 5, Ljubljana, 1000, Slovenia
V torek, 5. avgusta 2025, ob 19.00, DobraVaga vabi na razstavo ZINE ČITALNICA: Tubugun ob predstavitvi skupinskega zina študentk in študentov ilustracije UL ALUO.
Razstava bo na ogled do 6. septembra 2025. Vstop prost.

Zadnji dan razstave ZINE ČITALNICA: Final Borders?
2025-08-02 | DobraVaga, Adamič-Lundrovo nabrežje 5, Ljubljana, 1000, Slovenia
DobraVaga vabi na skupinsko študentsko zine razstavo Final Borders?, rezultat triletnega projekta (Erasmus+ KIP, 2022–2025), v katerem so tri generacije študentov s treh evropskih umetniških šol – UL ALUO, ESA Saint-Luc Liège, School of Art and Design, Liège (BE), Universitatea de Artă și Design din Cluj-Napoca (RO) – razmišljale o mejah in mejnosti in hkrati o preseganju binarnih opozicij, ki meje definirajo. Na ogled do 2. avgusta 2025.

Rok za prijavo na Design+Science 2025
2025-07-31
Univerza v Ljubljani, Akademija za likovno umetnost in oblikovanje (UL ALUO) v sodelovanju s Kulturno izobraževalnim društvom PiNA, Muzejem za arhitekturo in oblikovanje (MAO), Oddelkom za oblikovanje vizualnih komunikacij Umetniške akademije v Splitu in Inštitutom Joanneum Univerze uporabnih znanosti v Gradcu organizira peto izdajo poletne šole Design+Science. Od 18. do 22. septembra 2025 se bo v Novi Gorici zbralo 21 udeležencev iz vsega sveta, da bodo raziskali temo vrnitve upanja.
Letošnja Design+Science se bo začela s simpozijem Reclaiming Hope, ki bo potekal 18. in 19. septembra, potem pa nadaljuje s 3-dnevnim programom poletne šole.
Prijave so odprte do 31. julija 2025. Prosimo, da se prijavite tudi na simpozij, ki bo potekal prva dva dneva.
Za več informacij spremljajte designscience.school ali nas kontaktirajte na design.science@aluo.uni-lj.si.

Zadnji dan razstave Izzivi sodobnosti 2025
2025-07-23 | Galerija Bažato, Dunajska cesta 53, Ljubljana, 1000, Slovenia
Galerija Bažato vabi na novo izdajo študentske razstave UL ALUO, ki v okviru poletnega programa predstavlja dela izbranih študentk in študentov višjih letnikov smeri slikarstva, kiparstva in širše. Letošnja razstava Izzivi sodobnosti bo na ogled do 23. julija 2025.

Poletni tečaj kiparstva – 2. termin
2025-07-21 17:00 - 2025-07-25 20:00 | Oddelek za kiparstvo UL ALUO, Erjavčeva 23, Ljubljana, 1000, Slovenia
Akademija za likovno umetnost in oblikovanje (UL ALUO) tudi letos organizira poletna tečaja kiparstva, namenjena vsem, ki želite spoznati ali nadgraditi kiparska znanja in veščine.

Poletni tečaj kiparstva – 1. termin
2025-07-14 17:00 - 2025-07-18 20:00 | Oddelek za kiparstvo UL ALUO, Erjavčeva 23, Ljubljana, 1000, Slovenia

Odprtje razstave ZINE ČITALNICA: Final Borders?
2025-07-08 19:00 - 20:00 | DobraVaga, Adamič-Lundrovo nabrežje 5, Ljubljana, 1000, Slovenia
V torek, 8. julija 2025,ob 19.00, DobraVaga vabi na odprtje skupinske študentske zine razstave Final Borders?, rezultat triletnega projekta (Erasmus+ KIP, 2022–2025), v katerem so tri generacije študentov s treh evropskih umetniških šol – iz Ljubljane, Romunije in Belgije – razmišljale o mejah in mejnosti in hkrati o preseganju binarnih opozicij, ki meje definirajo.

Začetek Mednarodne poletne šole Zeleni dregljaj 2025
2025-07-07 | DC, Dolenjska cesta 83, Ljubljana, Slovenija
ZELENI DREGLJAJ: KORAKI K TRAJNOSTNEMU VEDENJU
Pilotni program vseživljenjskega učenja in mikrodokazil
Mednarodno poletno šolo Zeleni dregljaj so zasnovale štiri članice Univerze v Ljubljani (Akademija za likovno umetnost in oblikovanje, Filozofska fakulteta, Pedagoška fakulteta in Fakulteta za elektrotehniko), ki pokrivajo strokovna področja oblikovanja, psihologije, kognitivne nevroznanosti, meroslovja in kakovosti. V času od 7. do 11. julija 2025 bo do 25 udeležencev v Ljubljani raziskovalo temo Oblikovanja zelenih dregljajev.
Prijave so odprte do 15. maja 2025, prijavite se TUKAJ.

Odprtje razstave Izzivi sodobnosti 2025
2025-07-03 | Galerija Bažato, Dunajska cesta 53, Ljubljana, 1000, Slovenia
Galerija Bažato vabi na novo izdajo študentske razstave UL ALUO, ki v okviru poletnega programa predstavlja dela izbranih študentk in študentov višjih letnikov smeri slikarstva, kiparstva in širše. Letošnja razstava Izzivi sodobnosti bo na ogled od 3. do 23. julija 2025.

Odprtje razstave Oddelka za kiparstvo v Arboretumu Volčji Potok 2025
2025-07-01 | Arboretum Volčji Potok, Volčji Potok 3, Radomlje, 1235, Slovenia

Ajkec in razpoka do baroka 2025 - julijski termin
2025-06-30 08:30 - 2025-07-04 17:30 | UL ALUO, Oddelek za restavratorstvo, Tobačna 5, Ljubljana, 1000, Slovenia
Akademija za likovno umetnost in oblikovanje (UL ALUO) v času letošnjih poletnih počitnic vabi na nove dogodivščine z Ajkcem, drobnim pajkcem, ki otrokom že 25 let pomaga odkrivati skrivnosti umetnosti in konservatorstva. Tokrat bomo raziskovali obdobje baroka, njegove likovne značilnosti, tehnologijo nastajanja umetnin ter vzroke za njihovo propadanje.
Enotedenska, tehnološko obarvana likovna delavnica za osnovnošolce z naslovom Ajkec in razpoka do baroka bo potekala od 30. junija do 4. julija 2025 ter od 25. avgusta do 29. avgusta 2025, v prostorih UL ALUO, Tobačna 5, 1000 Ljubljana.

Podaljšan rok za oddajo predlogov za natečaj ALUO 80 x Sobotna priloga
2025-06-20
Natečaj ALUO 80 x Sobotna priloga podaljšan do 20. junija – Univerza v Ljubljani, Akademija za likovno umetnost in oblikovanje

ALUO 80: SLAVNOSTNA akademija
2025-06-16 14:00 - 21:00
SLAVNOSTNA akademija – Univerza v Ljubljani, Akademija za likovno umetnost in oblikovanje

Informativni dan za magistrske študijske programe 2025 - DOLENJSKA
2025-06-16 14:00 - 16:00 | DC, Dolenjska cesta 83, Ljubljana, Slovenija
Informativni dan za magistrske študijske programe UL ALUO za vpis v študijsko leto 2025/26 bo potekal v ponedeljek, 16. junija 2025, ob 14.00. na Dolenjski cesti 83:
v predavalnici 112 se bo odvila predstavitev študijskega programa Oblikovanje vizualnih komunikacij (smeri Fotografija, Grafično oblikovanje, Ilustracija, Interaktivno oblikovanje),
v predavalnici 214 pa predstavitev študijskega programa Industrijsko in unikatno oblikovanje (le smer Industrijsko oblikovanje).

Informativni dan za magistrske študijske programe 2025 - ERJAVČEVA
2025-06-16 10:00 - 12:00 | EC, Velika predavalnica, Erjavčeva 23, Ljubljana, 1000, Slovenia
Informativni dan za magistrske študijske programe UL ALUO za vpis v študijsko leto 2025/26 bo potekal v ponedeljek, 16. junija 2025, ob 10.00, na Erjavčevi cesti 23:
v Veliki predavalnici (3. nadstropje) se bo odvila predstavitev študijskih programov Kiparstvo in Slikarstvo (smeri Slikarstvo, Grafika, Video, animacija in novi mediji).

ALUO 80: UTOPIČNA akademija
2025-06-13 12:00 - 18:00
UTOPIČNA akademija – Univerza v Ljubljani, Akademija za likovno umetnost in oblikovanje
